Læknafélag Íslands hefur tekiÐ ákvörðun um að afhenda Þjóðminjasafni Íslands húseignina að Bygggörðum 7 á Seltjarnarnesi , sem keypt var fyrir erfðafé prófessors Jóns Steffensen . Læknafélaginu var falið að verja erfðafénu til hagsbóta fyrir Nesstofusafn og hefur nú fest kaup á þessu framtíðarþjónustuhúsnæði fyrir safnið . Auk húseignarinnar mun Læknafélag Íslands leggja fram það sem eftir er af erfðafé prófessors Jóns Steffensen , þ.e. 10 milljón krónur auk 2 milljóna króna gjafar frá félaginu sjálfu . Það fé verður nýtt til endurbóta á húsnæðinu . Með þessu hefur verið stigið mikilvægt skref í að tryggja varðveislu muna Nesstofusafns , en ástand núverandi geymsluhúsnæðis og starfsaðstaða þess eru mjög bágborin og nýja húsnæðið því afar kærkomið . Þjóðminjaráð fagnar því að Nesstofa fái hér að gjöf húsnæðið að Bygggörðum 7 , sem nýtast mun sem geymsluhúsnæði og starfsaðstaða fyrir Nesstofusafn . Þjóðminjaráð mun beita sér fyrir því að unnt verði að ljúka endurbótum á húsnæðinu sem fyrst . Hér með er þakkað fyrir hina höfðinglegu gjöf og mikilvægan stuðning við Nesstofusafn og Þjóðminjasafn Íslands .